ᱥᱩᱱᱫᱚᱨᱜᱚᱰ

ᱥᱩᱱᱫᱚᱨᱜᱚᱰ ᱫᱚ ᱢᱤᱫ ᱥᱤᱧᱚᱛᱤᱭᱟ. ᱢᱩᱱᱥᱤᱯᱟᱞᱴᱤ ᱠᱟᱱᱟ ᱾ ᱱᱚᱣᱟ ᱫᱚ ᱥᱩᱱᱫᱚᱨᱜᱚᱰ ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟ. ᱥᱚᱫᱚᱨ ᱢᱚᱦᱚᱠᱩᱢᱟ ᱟᱨ ᱢᱤᱫ ᱢᱩᱠᱷᱤᱭᱟ. ᱵᱟᱡᱟᱨ ᱠᱟᱱᱟ ᱾ ᱒᱐᱑᱑ ᱨᱮᱭᱟᱜ ᱥᱤᱧᱚᱛᱤᱭᱟ. ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱥᱩᱱᱫᱚᱨᱜᱚᱰ ᱵᱟᱡᱟᱨ ᱨᱤᱱ ᱦᱚᱲ ᱮᱞᱮᱞ ᱫᱚ ᱔᱕,᱐᱓᱖ ᱦᱚᱲ ᱢᱮᱱᱟᱜ ᱠᱚᱣᱟ ᱾

 ᱚᱛᱱᱚ 

ᱥᱩᱱᱫᱚᱨᱜᱚᱰ ᱫᱚ .ᱨᱮ ᱢᱮᱱᱟᱜ-ᱟ ᱾Falling Rain Genomics, Inc -Sundargarhᱱᱚᱣᱟ ᱨᱮᱭᱟᱜ ᱚᱣᱥᱚᱛ ᱩᱥᱩᱞ ᱫᱚ ᱒᱔᱓ ᱢᱤᱴᱚᱨ (᱘᱐᱑ ᱯᱷᱤᱴ) ᱢᱮᱱᱟᱜ-ᱟ ᱾ ᱟᱤᱵᱤ ᱱᱟᱹᱭ ᱫᱚ ᱩᱛᱚᱨ ᱥᱮᱦᱮᱫ ᱨᱮ ᱞᱤᱸᱜᱤᱱ ᱠᱟᱱᱟ ᱾ 

 ᱦᱚᱭᱞᱚᱝ 

ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱭᱞᱚᱝ ᱫᱚ ᱥᱤᱛᱩᱝ ᱫᱤᱱ ᱟᱹᱰᱤ ᱞᱚᱞᱚ ᱟᱨ ᱨᱟᱵᱟᱝ ᱫᱤᱱ ᱫᱚ ᱟᱹᱰᱤ ᱨᱮᱭᱟᱲ ᱛᱟᱦᱮᱸᱱᱟ ᱾ ᱚᱱᱟ ᱦᱚᱱᱚᱛ ᱨᱮᱭᱟᱜ ᱥᱟᱫᱷᱟᱨᱚᱱ ᱡᱟᱹᱯᱩᱫ ᱫᱚ ᱥᱩᱨ ᱥᱩᱯᱩᱨ ᱑᱒᱓᱐ ᱢᱤᱹᱢᱤᱹ ᱦᱩᱭᱩᱜ-ᱟ ᱾ᱤᱠᱷᱟᱹᱱ ᱱᱟᱯᱟᱭ ᱥᱟᱺᱦᱤᱡ ᱡᱟᱹᱯᱩᱫ ᱵᱟᱝ ᱦᱩᱭᱩᱜ ᱠᱷᱟᱹᱛᱤᱨ ᱚᱸᱰᱮᱱᱟᱜ ᱱᱟᱯᱟᱭ ᱪᱟᱥ ᱵᱟᱥ ᱞᱟᱹᱜᱤᱫ ᱵᱟᱹᱲᱤᱡ ᱚᱨᱥᱚᱝ ᱯᱟᱲᱟᱣᱜ ᱠᱟᱱᱟ ᱾ 

 ᱱᱟᱜᱟᱢ 

ᱥᱩᱱᱫᱚᱨᱜᱚᱰ ᱜᱚᱸᱜᱽᱯᱩᱨ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱑᱙᱔᱘ ᱫᱷᱟᱹᱵᱤᱡ ᱛᱟᱦᱮᱸ ᱠᱟᱱᱟ ᱟᱨ ᱑᱙᱔᱘ ᱠᱷᱚᱱ ᱥᱩᱱᱫᱚᱨᱜᱚᱰ ᱦᱚᱱᱚᱛ ᱨᱮᱭᱟᱜ ᱰᱤᱥᱴᱨᱤᱠᱴ ᱦᱮᱰᱠᱣᱟᱴᱚᱨ ᱵᱮᱱᱟᱣ ᱮᱱᱟ ᱾ ᱱᱚᱣᱟ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ-ᱟ ᱫᱚ ᱯᱟᱹᱦᱤᱞ ᱫᱚ ᱥᱩᱱᱫᱚᱨᱜᱚᱰ ᱫᱚ ᱟᱹᱰᱤ ᱞᱮᱠᱟᱱ ᱨᱟᱡᱽ ᱵᱚᱝᱥᱚ ᱠᱚᱣᱟᱜ ᱜᱚᱵᱚᱞ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱫᱚ ᱥᱚᱢᱵᱚᱞᱯᱩᱨ ᱟᱜ ᱥᱟᱥᱚᱱ ᱨᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱦᱤᱨᱟᱠᱷᱚᱸᱰ ᱫᱤᱥᱚᱢ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱟᱨ ᱛᱟᱭᱚᱢ ᱛᱮᱫᱚ ᱱᱟᱜᱽᱯᱩᱨ ᱨᱤᱱ ᱢᱚᱨᱟᱴᱷᱟ ᱠᱚᱣᱟᱜ ᱴᱚᱴᱷᱟ ᱥᱟᱶ ᱠᱚ ᱥᱮᱞᱮᱫ ᱢᱮᱥᱟ ᱞᱮᱫ-ᱟ ᱾ ᱑᱘᱐᱓ ᱥᱟᱞᱮᱨᱮ ᱵᱨᱤᱴᱤᱥ ᱥᱚᱨᱠᱟᱨ ᱫᱚ ᱫᱮᱵᱽᱜᱟᱸᱣ (ᱨᱟᱣᱞᱠᱮᱞᱟ ᱥᱩᱨ ᱨᱮᱭᱟᱜ) ᱨᱮᱭᱟᱜ ᱥᱟᱹᱜᱟᱹᱭ ᱞᱮᱠᱟᱛᱮ ᱱᱟᱜᱽᱯᱩᱨ ᱨᱤᱱᱤᱡ ᱢᱩᱠᱷᱚᱭᱟᱹ ᱨᱚᱜᱷᱩᱡᱤ ᱵᱷᱳᱸᱥᱞᱟᱭ ᱟᱞᱟᱭ ᱟᱫᱮᱭᱟ ᱾

 ᱦᱚᱲ ᱮᱞᱮᱞ ᱟᱨ ᱥᱮᱪᱮᱫ 

᱒᱐᱑᱑ ᱥᱟᱞᱮ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱥᱩᱱᱫᱚᱨᱜᱚᱰ ᱵᱟᱡᱟᱨ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱒᱙᱔᱓᱔ ᱢᱮᱱᱟᱜ ᱠᱚᱣᱟ ᱾ ᱩᱱᱠᱩ ᱠᱚ ᱵᱷᱤᱛᱨᱤ ᱠᱷᱚ ᱕᱐ᱹ᱖᱘% ᱫᱚ ᱠᱚᱲᱟ ᱦᱚᱯᱚᱱ ᱠᱚ ᱦᱩᱭᱩᱜ ᱠᱟᱱ ᱵᱮᱲᱟᱨᱮ ᱔᱙ᱹ᱓᱒% ᱫᱚ ᱠᱩᱲᱤ ᱦᱚᱯᱚᱱ ᱢᱮᱱᱟᱜ ᱠᱚᱣᱟ ᱾ ᱥᱩᱱᱫᱚᱨᱜᱚᱰ ᱨᱮᱭᱟᱜ ᱥᱮᱪᱮᱫ ᱫᱚᱨ ᱫᱚ ᱖᱒ᱹ᱘᱘% ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱫᱚᱨ ᱠᱷᱚᱱ ᱫᱚ ᱑ᱹ᱙᱖% ᱵᱟᱹᱲᱛᱤ ᱢᱮᱱᱟᱜ-ᱟ ᱾ ᱩᱱᱠᱩ ᱠᱷᱚᱱ ᱓᱕ᱹ᱙᱙% ᱫᱚ ᱠᱚᱲᱟ ᱦᱚᱯᱚᱱ ᱟᱨ ᱒᱖ᱹ᱘᱙% ᱫᱚ ᱠᱩᱲᱤ ᱦᱚᱯᱚᱱ ᱢᱮᱱᱟᱜ ᱠᱚᱣᱟ ᱾ ᱑᱓ᱹ᱑᱐% ᱦᱚᱲ ᱫᱚ ᱚᱸᱰᱮᱱ ᱠᱚ ᱖ ᱵᱚᱨᱥᱚ ᱵᱚᱭᱚᱥ ᱠᱷᱚᱱ ᱠᱚᱢ ᱵᱚᱭᱚᱥ ᱜᱤᱫᱽᱨᱟᱹ ᱠᱟᱱᱟ ᱠᱚ ᱾ 

 ᱦᱮᱡᱥᱮᱱ 

ᱳᱰᱤᱥᱟ ᱨᱮᱭᱟᱜ ᱡᱚᱛᱚ ᱢᱩᱠᱷᱤᱭᱟᱹ ᱵᱟᱡᱟᱨ ᱨᱮ ᱥᱚᱲᱚᱠ ᱦᱚᱛᱮᱛᱮ ᱥᱩᱱᱫᱚᱨᱜᱚᱰ ᱡᱩᱲᱟᱹᱭ ᱟᱠᱟᱱᱟ ᱾ ᱱᱚᱣᱟ ᱫᱚ ᱨᱟᱣᱞᱠᱮᱞᱟ ᱟᱨ ᱥᱚᱢᱵᱚᱞᱯᱩᱨ ᱠᱷᱚᱱ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱦᱚᱨ ᱑᱐ ᱥᱟᱶ ᱡᱩᱲᱟᱹᱭ ᱟᱠᱟᱱᱟ ᱾ ᱥᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱡᱷᱟᱨᱥᱩᱜᱩᱰᱟ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱥᱩᱨ ᱩᱰᱟᱹᱱ ᱟᱰᱟ ᱫᱚ ᱡᱷᱟᱨᱥᱩᱜᱩᱰᱟ ᱩᱰᱟᱹᱱ ᱟᱰᱟ ᱠᱟᱱᱟ ᱾ ᱡᱟᱦᱟᱸ ᱫᱚ ᱵᱟᱡᱟᱨ ᱠᱷᱚᱱ ᱒᱗ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ 

 ᱥᱮᱪᱮᱫ 

ᱥᱩᱱᱫᱚᱨᱜᱚᱰ ᱵᱟᱡᱟᱨ ᱨᱮᱫᱚ ᱟᱹᱰᱤᱜᱟᱱ ᱟᱥᱲᱟ ᱟᱨ ᱵᱟᱨᱮᱭᱟ ᱵᱤᱨᱫᱟᱹᱜᱟᱲ ᱢᱮᱱᱟᱜ-ᱟ ᱾ ᱟᱥᱲᱟ ᱫᱚ ᱵᱟᱱᱟᱨ ᱯᱨᱟᱭᱵᱷᱮᱴ ᱟᱨ ᱯᱚᱵᱞᱤᱠ ᱟᱜ ᱢᱮᱱᱟᱜ ᱵᱮᱲᱟᱨᱮ ᱵᱟᱱᱟᱨ ᱵᱤᱨᱫᱟᱹᱜᱟᱲ ᱜᱮ ᱥᱚᱨᱠᱟᱨ ᱦᱚᱛᱮᱛᱮ ᱪᱟᱞᱟᱜ ᱠᱟᱱᱟ ᱾ ᱥᱚᱨᱠᱟᱨ ᱵᱤᱨᱫᱟᱹᱜᱟᱲ ᱫᱚ ᱚᱱᱟ ᱵᱟᱡᱟᱨ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱵᱤᱨᱫᱟᱹᱜᱟᱲ ᱠᱟᱱᱟ , ᱡᱟᱦᱟᱸ ᱫᱚ ᱑᱙᱕᱘ ᱥᱟᱞᱮᱨᱮ ᱛᱷᱟᱯᱚᱱ ᱟᱠᱟᱱᱟ ᱾ ᱛᱤᱨᱞᱟᱹ ᱵᱤᱨᱫᱟᱹᱜᱟᱲ ᱨᱮᱫᱚ ᱥᱩᱢᱩᱝ ᱛᱤᱨᱞᱟᱹ ᱥᱮᱪᱮᱫᱤᱭᱟᱹ ᱠᱚᱜᱮ ᱯᱟᱲᱦᱟᱣᱜ ᱨᱮᱭᱟᱜ ᱫᱟᱣ ᱠᱚ ᱧᱟᱢᱟ ᱾

 ᱥᱟ.ᱠᱷᱭᱟ.ᱛ